Уважаеми клиенти,

Поради съществени промени в модулите на програмен комплекс ФОИ през 2012 г., се налага да се извърши прелицензиране на ползваните модули от комплекса, тъй като при изтеглянето на новите версии те ще работят в демонстрационен режим.

Извиняваме се предварително за неудобствата, но тъй като този процес трябва да бъде извършен от всеки един потребител на програмен комплекс ФОИ сме облекчили процеса за прелицензиране на използваните модули. 

Спазвайте стриктно описаните по-долу процедури.

Прелицензирането се извършва в две стъпки:

1. Подготовка и формиране на файл със заявка за лицензиране
Извършва се генерирането на файл със заявки за лицензиране, съдържащ данните на потребителя и ползваните от него модули. Този файл се изпраща на дилъра на конкретния потребител, или ако няма такъв, към електронната поща на ФОИ.

2. Получаване на лицензионен файл и лицензиране
Въз основа на получените данни Вашият дилър Ви връща лицензионен файл, с който ще лицензирате използвани от Вас модули на програмен комплекс ФОИ.

1. Подготовка и формиране на файл със заявка за лицензиране

1.1.	Стартирайте програмата и от главното меню на Комплекса изберете функцията  „параметри":

Екран 1.1

1.2.	От новото под меню изберете "Лицензиране на комплекса"

Екран 1.2

1.3.	Следва да изберете "Подготовка на файл за лицензиране"

Екран 1.3

1.4. Появява се нов екран, в който проверете и допълнете съответните данни на фирмата или лицето, които ползват програми от Комплекс ФОИ,  името на вашия дилър и да отбележите с поставяне на отметка, модулите, които ползвате (искате да прелицензирате) на конкретния компютър. Вижте примера на Екран 1.4:

Екран 1.4

ЕИК по БУЛСТАТ / ЕГН – това поле трябва да съдържа БУЛСТАТ на фирмата или ако програмата се ползва от физическо лице, съответно ЕГН на ползувателя.

Уникален номер на инсталация – Това е пореден номер на компютъра, на който се работи с Комплекс ФОИ във фирмата. Уникалният номер за всеки компютър в една фирма задължително трябва да е различен, за да протече правилно лицензионния процес. Така например, ако фирмата е инсталирала ФОИ на три компютъра, то в най-общия случай уникалните номера ще бъдат например: 1 на първия компютър, 2 на втория и 3 на третия. 

Име на клиента – това поле съдържа пълното име на фирмата или трите имена на физическото лице, което е закупило ФОИ.

Адрес – тук се записва населеното място и съответната улица, булевард или ж.к. 

E-mail / тел. – съответно e-mail адрес или телефон за обратна връзка.

Оператор – това е името на конкретното лице или отговорник, който работи с ФОИ на съответния компютър.

Дилър – тук трябва да бъде записано името на вашия дилър.

Под тези полета са изброени модулите на Комплекс ФОИ. Трябва да поставите отметка срещу всеки един модул, който желаете да прелицензирате на съответния компютър (отметката се поставя чрез натискана на клавиша Enter на съответния ред). Така например, ако във фирмата Комплекс ФОИ е инсталиран на три компютъра, напълно е възможно на всеки един от тях да се ползват различни модули. Така, че трябва да се заявят модулите, които реално се ползват на всеки един компютър поотделно.

В показания пример (Екран 1.4) на конкретния компютър с уникален номер «1» се използват модулите за двустранно счетоводство, заплати и личен състав, склад и фактуриране и платежни документи. 

1.5. Най отдолу на екрана е изписано пълното име на файл, съдържащ заявката за лицензиране на посочените модули. За изход от режима на подготовка за лицензиране натиснете клавиша Esc.

1.6. Съответният файл за заявка за лицензиране в посочения пример е записан на диск D: в директория FOI7. Името му за всеки компютър е уникално. Разширението на файла съдържа уникалния номер на компютъра и знакът «$», а името е специфична кодировка, различна за всеки потребител.  
Така формираният файл за заявка за лицензиране трябва да изпратите на своя дилър, за да получите от него обратно лицензионния файл за съответния компютър.
Ако сте инсталирали Комплекс ФОИ от интернет и нямате конкретен дилър изпратете файла заявка на e-mail адрес mitova@foibg.com

2. Получаване на лицензионен файл и лицензиране

След получаването на лицензионния файл, може да лицензирате използваните модули на ФОИ на съответния компютър. Името на файла, чрез който ще извършите лицензията е същото, както името на файла със заявката за лицензиране, но в разширението вместо знакът «$» е поставен знак «_». Така например ако разширението е било «.01$» лицензионният файл ще бъде с разширение «.01_».
Този файл трябва да се копира на същото място в компютъра  (в папка FOI7), където се намира файлът със заявката за лицензиране.

2.1. Стартирайте ФОИ и от главното меню на Комплекса изберете „параметри"

Екран 2.1

2.2. От новото под меню изберете "Лицензиране на комплекса"

Екран 2.2

2.3. Следва да изберете "Лицензиране от файл"

Екран 2.3

2.4. На екрана се появява пълното име на лицензионния файл (по подразбиране той е в папка FOI7 на диска, на който е инсталиран Комплекса).

Екран 2.4

При натискане на клавиша Enter лицензирането се извършва и на екрана се появява съобщение, че процесът е завършил. 

Екран 2.5

За край на работата натиснете клавиша Esc.

По този начин се извършва прелицензирането на заявени модули от Комплекс ФОИ.